O **mosteiro de Santa María de Oseira** é un mosteiro medieval da parroquia de Oseira, no concello de San Cristovo de Cea. De fundación bieita, no século XII incorporouse ao Císter, e ao longo da súa historia tivo unha grande importancia económica e social para a comarca e terras máis afastadas. Desamortizado no século XIX, foi reocupado no XX por monxes da Orde da Trapa.

Toponimia
---------

*Ursaria* era o nome co que se coñecía Oseira, cuxo significado é país ou terra de osos (*ursus* en latín). Especulaba Yáñez Neira que a súa orixe podería estar na presenza deste animal na zona en épocas remotas. De alí a presenza deste mamífero no escudo de armas do mosteiro. Outra interpretación é que o topónimo *Ursaria* fixese alusión ao lugar abrupto onde está situado o mosteiro, nun val alto da serra de Martiñá. Idea exposta orixinalmente por frei Tomás de Peralta no século XVII: "O sitio é unha montaña, cuxas inaccesibles costas, e empinados riscos cansa horror ao que as mira".

Polas súas dimensións o mosteiro foi tamén coñecido como "O Escorial dos Bernardos" ou "O Escorial de Galicia".

Historia
--------

Nave central da Igrexa Abacial.
Coñécese da súa existencia desde 1137, pero aos poucos anos converteuse nun mosteiro dependente da Orde do Císter e no ano 1141 estableceuse unha colonia de monxes franceses enviados por San Bernardo.

No século XII viviu o anacoreta alemán San Famiano ou Quardo, o primeiro membro canonizado do Císter.

Segundo Otero Pedrayo "Os dominios de Oseira comprendían as montañas e as súas abas da Serra de Martiñá, Pena de Francia, Vales de Oseira en Carballedo de Chantada, as vilas de Cea (onde era conde o abade do mosteiro), e Carbaliño, o couto de Santa Cruz de Arrabaldo, beiras do Miño e a vila de Marín, na ría de Pontevedra."

En agosto de 1552 un incendio destruíu case toda a obra románica e oxival, salvouse a cabecera e a nave da igrexa. Volveuse a levantar entre os séculos XVI e XVII.

No ano 1835, como consecuencia da desamortización de Mendizábal, os freires deixaron o convento, que quedou totalmente abandonado propiciando o espolio do lugar. Os monxes volveron de novo en 1929, comezando a súa reconstrución. O entón bispo de Ourense, Florencio Cerviño, fomentou a súa reapertura coa instalación dunha comunidade de monxes trapistas procedentes da abadía da Nosa Señora das Neves en Saint-Laurent-les-Bains-Laval-d'Aurelle (Francia).

En 1909 na resistencia á retirada do seu baldaquino mataron 6 persoas.

Na Guerra Civil confinaron nel presos políticos.

En 2020, o mosteiro acollía a 11 relixiosos dos que 6 eran tamén sacerdotes. Manteñen aberta unha hospedaxe e elaboran pastas, chocolates e licores.

Descrición
----------

A igrexa abacial, foi construída entre os anos 1200 e 1239, aproximadamente, e é considerada unha das obras cume da arquitectura cisterciense da Península Ibérica, cun característico estilo románico oxival, e está claramente influenciada polas igrexas de peregrinación. A sala capitular do mosteiro data de fins do século XV e está sustentada por catro columnas centrais de fustes tortos rematando nunha orixinal bóveda.

No antigo refectorio do mosteiro pode visitarse o Lapidarium ou *Museo da Pedra*, unha colección de obxectos e restos de pedra obtidos durante as restauracións feitas no mosteiro e as escavacións arqueolóxicas: lápidas, capiteis, columnas, elementos decorativos etc.

Galería de imaxes
-----------------

*Artigo principal**:* Galería de imaxes do mosteiro de Santa María de Oseira.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| Sala capitular. |
| Sala capitular.  |

|  |
| --- |
| Sala capitular. |
| Sala capitular.  |

|  |
| --- |
| Museo. |
| Museo.  |

|  |
| --- |
| Refectorio. |
| Refectorio.  |

|  |
| --- |
| Bóveda entrada Igrexa. |
| Bóveda entrada Igrexa.  |

|  |
| --- |
| Altar maior. |
| Altar maior.  |

|  |
| --- |
| Vista parcial do conxunto. |
| Vista parcial do conxunto.  |

 |

Notas
-----

1. 1 2 3 4 5 6  Otero Pedrayo et al. 1980, p. 372.
2. ↑  Yáñez Neira et al. 1999, p. 218.
3. ↑  Villares et al. 2004, p. 225.
4. ↑  "Monasterio de Oseira". *Concello de San Cristovo de Cea* (en Castelán). Consultado o 08/07/2020.
5. ↑  Yáñez Neira et al. 2019, p. 3.
6. ↑  Peralta et al. 1677, p. 3.
7. ↑  Yáñez Neira et al. 2019, p. 3-4.
8. ↑  Muñiz et al. 1784, p. 318.
9. ↑  "Reseña Histórica – Monasterio de Oseira" (en castelán). Consultado o 2021-11-08.
10. ↑  Torna, Cilia. "Gumersindo Salinas: De asasino en Oseira a verdugo en Vigo". *Nós Diario*. Consultado o 2021-04-28.
11. ↑  Escuredo, A. "Ana Pedrouzo, mestra: "Se non hai vínculos co patrimonio, calquera veciño pode facer un merendeiro cunha mámoa"". *Nós Diario*. Consultado o 2021-04-28.
12. ↑  Torna, Cilia. "O campo de concentración do mosteiro de Oseira". *Nós Diario*. Consultado o 2021-04-28.
13. ↑  "STATISTICA Monks 31/12/2021" (PDF). *ocso.org*.
14. ↑  Yáñez Neira et al. 2019, p. 15.
15. ↑  Yáñez Neira et al. 2019, p. 32.
16. ↑  Yáñez Neira et al. 2019, p. 37 - 44.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mosteiro de Santa María de Oseira*** |

### Bibliografía

* Muñiz, Roberto (1784). *Medula historica cistercience.3.* (en Castelán). Valladolid: De Santander.
* Otero Pedrayo, Ramón (1980). *Guía de Galicia* (en Castelán) (5ª ed.). Vigo: Galaxia. ISBN 84-7154-365-6. OCLC 24671831.
* Peralta, Tomás (1677). *Fundacion, antiguedad y progressos del Imperial Monasterio de Nuestra Señora de Ossera, de la Orden de Cister.* (en Castelán). Madrid. ISBN 9788445318874. OCLC 433020421.
* Romaní Martínez, Miguel; *El Monasterio Cisterciense de Santa María de Oseira (Ourense): Estudio Histórico (1137-1310)*, USC, 335 p. 1989.
* Valle Pérez, José Carlos; artigo "OSEIRA, Mosteiro de" da Gran Enciclopedia Galega Silverio Cañada.
* Yáñez Neira, Damián (1999). *El Camino de Santiago y los monasterios*. 1ª (en Castelán). Santiago de Compostela: Follas Novas - Monte Casino. ISBN 84-86407-50-8. OCLC 41469010.
* Yáñez Neira, Damián (2019). *Monasterio de Oseira: un oasis del Císter* (en Castelán) (3ª ed.). Edilesa. ISBN 978-84-8012-450-8.

### Outros artigos

* Masacre de Oseira
* Mosteiros e conventos de Galicia

### Ligazóns externas

* Mosteirodeoseira.org *(en castelán)*.
* 

* Mosteiro de Santa María de Oseira na páxina web colaborativa Patrimonio Galego.
* Ficha e fotografías de 360º Arquivado 27 de xuño de 2011 en Wayback Machine. de Santa María de Oseira en TurGalicia.

|  |  |
| --- | --- |
| Control de autoridades | 
* Wd: Q1466868
* WorldCat
* VIAF: 126840858
* LCCN: n91121038
* OSM: 6867722

 |